CELEX: 62015TN0570
Language: et
Date: 2015-09-29 00:00:00
Title: Kohtuasi T-570/15: 29. septembril 2015 esitatud hagi – Federcaccia della Regione Liguria jt versus komisjon

16.11.2015   
            
            
               ET
            
            
               Euroopa Liidu Teataja
            
            
               C 381/55
            
         29. septembril 2015 esitatud hagi – Federcaccia della Regione Liguria jt versus komisjon
   (Kohtuasi T-570/15)
   (2015/C 381/66)
   Kohtumenetluse keel: itaalia
   
      Pooled
   
   
      Hagejad: Federcaccia della Regione Liguria (Genova, Itaalia), Matteo Anfossi (Taggia, Itaalia), Associazione dei Migratoristi Italiani per la conservazione dell’ambiente naturale (ANUU) – LIGURIA (Genova, Itaalia), Alessio Piana (Cremolino, Itaalia), Giovanno Bordo (Bargagli, Itaalia), Maria Teresa Esposito (Bargagli, Itaalia), Ezio Giacomo Isola (Davagna, Itaalia), Luca Fossardi (Recco, Itaalia), Adriano Zanni (Valbrevenna, Itaalia), Luigi Marco Tiscornia (Ne, Itaalia), Andrea Campanile (Cassano Spinola, Itaalia) (esindajad: A. Bruni, A. Mozzati ja P. Balletti)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et Euroopa Komisjon rikkus õigusnormi, jättes analüüsimata Itaalia esialgsed Key Concepts andmed, mis puudutavad metskurvitsate, laulurästaste ja paskrästaste paaritumiseelset rännet, ega võrrelnud neid samasuguste andmetega, mis olid kogutud Prantsusmaal, rikkudes selliselt kohustust töötada välja rahvusvahelised, geograafiliselt ja klimaatiliselt ühtsed andmed;
            
         
               —
            
            
               tuvastada, et Euroopa Komisjon rikkus õigusnormi, jättes ajakohastamata Itaalia esialgsed Key Concepts andmed, mis puudutavad metskurvitsate, laulurästaste ja paskrästaste paaritumiseelset rännet, kooskõlastades ja ühtlustades need samasuguste Prantsusmaa andmetega, mida ta pidas õigeks ja seaduspäraseks, määratledes kolme eespool nimetatud liigi paaritumiseelse rände perioodina ka Itaalias veebruari teise dekaadi alguse;
            
         
               —
            
            
               tuvastada, et Euroopa Komisjon nõudis – kuigi puudusid kehtivad ja nõuetekohased eeldused –, et Itaalias ja täpsemalt Liguurias kehtestataks metskurvitsatele, laulurästastele ja paskrästastele põhjendamatud küttimispiirangud võrreldes sellega, mis on lubatud Prantsusmaal, eriti Korsikal ja Lõuna-Prantsusmaal, kui ta tõi nende kolme liigi jahihooaja lõpu Liguurias varasemaks, 20. jaanuarile;
            
         
               —
            
            
               tuvastada, et komisjoni poolt vaid Itaalia suhtes algatatud menetlus EU PILOT nr 6955/14/ENVI on liikmesriikide ja/või liikmesriikide maakondade erineva kohtlemise ja nõuetekohaste eelduste puudumise tõttu ebaseaduslik, sest ta ei algatanud seda samal ajal Prantsusmaal ega viinud läbi eelnevat uurimist, mis oleks võimaldanud koguda kooskõlalisi andmeid, mis oleksid õigustanud eeldust, et metskurvitsate, laulurästaste ja paskrästaste paaritumiseelse rände tegelik eeldatav alguse kuupäev Korsikal ja Lõuna-Prantsusmaal (20. veebruar) on kuu võrra hilisem võrreldes paaritumiseelse rände tegeliku eeldatava alguse kuupäevaga Liguurias (20. jaanuar);
            
         
               —
            
            
               tuvastada, et Euroopa Komisjoni tegevusetus on ebaseaduslik, võttes arvesse kaebust, mille hagejad talle 16. juunil 2015. aastal esitasid, ning tuvastada komisjoni 9. septembri 2015. aasta kirjas nr ENV.D.2/MC-GM/vf/ARES (2015) 3758354 saadetud ebamäärane vastus;
            
         
               —
            
            
               kohustada komisjoni viia Itaalia Key Concepts andmed metskurvitsate, laulurästaste ja paskrästaste paaritumiseelse rände kohta kooskõlla vastavate Prantsusmaa põhimõistetega ja määratleda sellest tulenevalt nende rände alguseks veebruari teine dekaad;
            
         
               —
            
            
               igal juhul kohustada komisjoni viia Itaalia Key Concepts andmed metskurvitsate, laulurästaste ja paskrästaste paaritumiseelse rände kohta Liguurias kooskõlla vastavate Prantsusmaa Key Concepts andmetega Korsika ja Lõuna-Prantsusmaa kohta ning määratleda sellest tulenevalt nende rände alguseks veebruari teine dekaad;
            
         
               —
            
            
               mõista komisjonilt välja hüvitis kahju eest, mida jahindusseltsid nende rikkumiste tõttu kandsid, summas, mida Üldkohus peab mõistlikuks ja õiglaseks.
            
         
      Väited ja peamised argumendid
   
   Väited ja peamised argumendid on samad, mis esitati kohtuasjas T-562/15.